b'\n_START_ARTICLE_\nTone Kuntner\n_START_SECTION_\n\xc5\xbdivljenjepis\n_START_PARAGRAPH_\nKuntner je leta 1968 diplomiral na Akademiji za gledali\xc5\xa1\xc4\x8de, radio, film in televizijo v Ljubljani in postal 1969 \xc4\x8dlan Mestnega gledali\xc5\xa1\xc4\x8da ljubljanskega. V oblikovanju tipiziranih likov je razvil osebnostno poudarjeno, analiti\xc4\x8dno in ponotranjeno karakterno igro. V osemdesetih letih  20. stoletja je odigral ve\xc4\x8d osrednjih likov v repertoarju MGL. Igra tudi v filmih in televizijskih igrah._NEWLINE_Leta 1966 je izdal prvo pesni\xc5\xa1ko zbirko (Vsakdanji kruh). Njegov pesni\xc5\xa1ki svet vsebuje podobe protislovij in posebnosti vsakdanjega \xc5\xbeivljenja na vasi, zlasti pa prizadevanje po prvobitnem so\xc5\xbeitju z naravo, pi\xc5\xa1e pa tudi ljubezensko liriko in veristi\xc4\x8dne dru\xc5\xbebeno kriti\xc4\x8dne pesmi. Leta 2014 je prejel Zlatnik poezije._NEWLINE_Je o\xc4\x8de igralca Jerneja Kuntnerja in biologa Matja\xc5\xbea Kuntnerja.'